השוטר מרובליובקה

השוטר מרובליובקה (ברוסית: Полицейский с Рублёвки) הוא סדרת טלוויזיה רוסית, סיטקום אודות השוטר גרישה איזמאילוב, אשר מגן על החוק והסדר ברובליובקה — האזור היוקרתי ביותר של מוסקבה.

הסדרה שודרה במשך חמש עונות בערוץ THT: העונה הראשונה עלתה לשידור ב-21 במרץ 2016, העונה השנייה שודרה ב-22 במאי 2017 וב-16 באפריל 2018 עלתה העונה השלישית. פרק הבכורה של העונה הרביעית הועלה לשירות הזרמת המדיה THT PREMIER ב-3 בדצמבר 2018 והעונה החמישית עלתה לשרתי Premier ב-5 בדצמבר 2019.

בנוסף לסדרה הופקו סרטי קולנוע באורך מלא: השוטר מרובליובקה: כאוס השנה החדשה שיצא בדצמבר 2018 והמשכו, השוטר מרובליובקה: כאוס השנה החדשה 2, שייצא לאקרנים ב-12 בדצמבר 2019.

 תקציר עלילת הסדרה 
גרישה נאלץ לחקור פרשיות פשע מוזרות בהן מעורבים תושבי אזור רובליובקה היוקרתי והוא עושה את זה לעיתים קרובות על חשבון סיכויי קידומו בדרגה. גרישה בן 26, חתיך, רווק, עשיר, ציני, פזיז, המתייחס, לכולם, עם כמות נכבדה של הומור שחור. הוא גם דואג לאחותו הצעירה ניקה ויחסיה עם בריון שגרישה נאלץ כל הזמן להתערב ולחלץ אותה ממנו. גרישה שונא לעבוד, יודע לענג נשים ובאופן קבוע מתגרה בבוס שלו, קולונל יאקובלב.
 צוות השחקנים 
 אלכסנדר פטרוב — גריגורי (גרישה) איזמאילוב, קצין משטרה בתחנת המשטרה "בארוויחה-צפון"
 אלכסנדרה בורטיץ' — ורוניקה (ניקה) איזמאילובה, אחותו הבעייתית של גרישה
 סרגיי בורונוב — ולדימיר יאקובלב, קולונל משטרה, מפקד תחנת "בארוויחה-צפון"
 סופיה קשטנובה — כריסטינה, זונת צמרת לשעבר, בעלת בית קפה, נפגשה עם גרישה
 רומן פופוב — איגור מוחיץ', חוקר וקפטן למשפטים
 טטיאנה באבנקובה — אליונה סמירנובה, אשתו לשעבר של אוליגרך, בעלת רשת מועדוני ספורט ובית קפה, יצאה עם גרישה

פרקי הסדרה
 עונה כמות פרקים תאריך שידור ברוסיה שם פרק הבכורה פרק הסיום שם בעברית שם בשפת המקור  1
 8
 21 במרץ 2016
 31 במרץ 2016 השוטר מרובליובקה Полицейский с Рублёвки 2
 8
 22 במאי 2017
 1 ביוני 2017 השוטר מרובליובקה בבסקודניקובו Полицейский с Рублёвки в Бескудниково 3
 8
 16 באפריל 2018
 26 באפריל 2018 השוטר מרובליובקה: שוב בבית Полицейский с Рублёвки. Снова дома 4
 8
 3 בדצמבר 2018
 10 בדצמבר 2018 השוטר מרובליובקה: נמצא אותך Полицейский с Рублёвки. Мы тебя найдём 5
 8
 5 בדצמבר 2019
 12 בדצמבר 2019 השוטר מרובליובקה: האקדמיה לשוטרים Полицейский с Рублёвки. Полицейская академия
 עונה ראשונה 

 עונה שנייה 

 עונה שלישית 

 הסרטים 
ב-27 בדצמבר 2018 ייצא לאקרנים ברוסיה סרט הקולנוע הקומי "השוטר מרובליובקה: כאוס השנה החדשה" (Полицейский с Рублевки. Новогодний беспредел) בבימויו של איליה קוליקוב. כוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב. הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של יותר ממיליארד רובל.

בדצמבר 2019 ייצא לאקרנים סרט ההמשך "השוטר מרובליובקה: כאוס השנה החדשה 2" המגולל שוב את קורות השוטרים בערב השנה החדשה, מרבית צוות השחקנים מגלמים את דמויותיהם מהסרט הקודם ומהסדרה, למעט אלכסנדר פטרוב.

 סדרת ספין-אוף 
ב-26 ביולי 2019 חברת ההפקות Legio Felix הודיעה על הפקת הסדרה "המיליציונר מרובליובקה" («Милиционер с Рублёвки»), על חייו של יאקובלב הצעיר. את הדמות הראשית מגלם השחקן ארטיום סוצ'קוב.

 קישורים חיצוניים 


הערות שוליים

קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות במוסקבה
קטגוריה:ערוץ THT: תוכניות וסדרות
קטגוריה:קומדיות מצבים רוסיות
קטגוריה:משטרת רוסיה בתרבות ובאמנות